ธุรกิจร้านอินเทอร์เน็ต - วิกิพีเดีย

# ธุรกิจร้านอินเทอร์เน็ต

### จากวิกิพีเดีย สารานุกรมเสรี

บทความนี้เข้าข่ายว่าอาจละเมิดลิขสิทธิ์ ซึ่งเนื้อหาอาจคัดลอกมาจากแหล่งข้อมูลอื่น โปรดช่วยกันตรวจสอบลิขสิทธิ์
หากคุณเป็นผู้เขียน ให้ศึกษาวิธีเขียนอย่างไรไม่ให้ละเมิดลิขสิทธิ์ หากคุณรู้ว่าบทความนี้คัดลอกจากแหล่งใดแหล่งหนึ่ง ให้ใส่ป้ายละเมิดลิขสิทธิ์แทนที่
ดูรายละเอียดเพิ่มเติมได้ที่ นโยบายวิกิพีเดีย ลิขสิทธิ์ และปัญหาลิขสิทธิ์

บทความนี้ได้รับแจ้งว่ามีลักษณะไม่เป็นสารานุกรม
เนื่องด้วยการใช้ถ้อยคำ รูปแบบการเขียน เนื้อหา หรือมีลักษณะคล้ายคู่มือ หรือเอกสารต้นฉบับ ซึ่งไม่ตรงตามนโยบายของวิกิพีเดีย
คุณสามารถช่วยแก้ไขปัญหานี้ได้ด้วยการกดที่ปุ่ม แก้ไข หรือย้ายบทความนี้ไปยังโครงการพี่น้องที่เหมาะสม
ดูรายละเอียดเพิ่มเติมได้ที่ เงื่อนไขในการนับว่าเป็นสารานุกรม อะไรที่ไม่ใช่วิกิพีเดีย โครงการพี่น้อง บทความคัดสรร และ นโยบายวิกิพีเดีย

มีการแนะนำว่า ส่วนด้านล่างนี้ของบทความควรย้ายไปที่โครงการ วิกิตำรา (พูดคุย)

สิ่งที่ต้องคำนึงถึงในการจะทำธุรกิจร้านอินเทอร์เน็ต ร้านเกมส์คอมพิวเตอร์ ไว้ดังนี้

## [แก้] ศักยภาพของผู้ประกอบการ

ต้องเป็นคนที่ทันเหตุการณ์และชอบแสวงหาสิ่งใหม่ ๆ ตลอดเวลา เช่นควรรู้ข่าวสารโปรแกรมใหม่ ๆ ที่กำลังเป็นที่นิยมในขณะนั้น รวมทั้งควรรู้ข่าวสารเรื่องลิขสิทธิ์โปรแกรมที่จะส่งผลกระทบต่อร้านด้วย ต้องเป็นคนกว้างขวาง ยิ่งรู้จักคนมากยิ่งเป็นผลดีต่อธุรกิจ ไม่ว่าจะเพื่อนร่วมธุรกิจ ร้านขายอุปกรณ์ และกลุ่มลูกค้า เพราะคนเหล่านี้จะคอยบอกความเคลื่อนไหวในวงการเทคโนโลยีและสารสนเทศให้อย่างสม่ำเสมอ

ต้องมีความรู้ทางด้านคอมพิวเตอร์ เพื่อที่จะเลือกซื้ออุปกรณ์ที่มีคุณภาพ และหากเกิดขัดข้องเล็กน้อยก็ซ่อมแซมได้เอง ประหยัดทั้งเงินและเวลา ทั้งยังให้คำปรึกษาลูกค้าได้ ช่วยสร้างความประทับใจในการบริการ

ต้องเป็นคนละเอียดรอบคอบ เนื่องจากต้องคุมค่าใช้จ่ายต่าง ๆ กรณีที่มีหุ้นส่วนควรทำสัญญาร่วมกันให้ชัดเจนจะได้ไม่เกิดปัญหาภายหลัง และถ้ามีสถานที่เองต้นทุนที่ต้องเสียก็จะลดน้อยลง

## [แก้] แหล่งค้นคว้าเรื่องร้านเน็ต

2poto คนทำงานร้านเน็ต ทีม

สภาผู้ประกอบการร้านอินเทอร์เน็ตและเกมส์

online-station.net นิตยสารเกมส์

manager.co.th หนังสือพิมพ์ผู้จัดการ เกม

## [แก้] การติดต่อกับหน่วยงานราชการ

ธุรกิจด้านบริการไม่ต้องจดทะเบียนพาณิชย์ต่อกรมพัฒนาธุรกิจการค้า แต่ถ้าภายในร้านจะมีการค้าขายอื่น ๆ เพิ่มรายได้ควบคู่ด้วย ต้องจดทะเบียนไว้ ใช้เป็นหลักฐานแสดงต่อหน้าเจ้าพนักงานของรัฐเมื่อมาตรวจสอบ

ที่สำคัญ...ต้องซื้อลิขสิทธิ์โปรแกรมใช้งานทั่วไปและโปรแกรมเกมจากเจ้าของลิขสิทธิ์ รวมทั้งต้อง กรณีที่ทางร้านให้บริการเกมคอมพิวเตอร์แก่ลูกค้า

แม่แบบ:ช่วยดูหน่อย ไม่ต้องการแสดงเส้นตารางทำอย่างไง

## [แก้] การยื่นขออนุญาตประกอบกิจการการฉายหรือให้บริการซึ่งเทปหรือวัสดุโทรทัศน์

รับโอนภารกิจตาม พ.ร.บ.เทปและวัสดุโทรทัศน์ กระทรวงวัฒนธรรมได้รับโอนภารกิจตาม พ.ร.บ.ควบคุมกิจการเทปและวัสดุโทรทัศน์ พ.ศ. ๒๕๓๐ จากกระทรวงมหาดไทย และสำนักงานตำรวจแห่งชาติ ในวันที่ ๑๕ กันยายน ๒๕๔๘

จึงขอประชาสัมพันธ์ให้ผู้ประกอบการและผู้ที่เกี่ยวข้องทราบ และติดต่อขออนุญาตตาม พ.ร.บ. ดังกล่าวได้ที่กระทรวงวัฒนธรรม กลุ่มเฝ้าระวังทางวัฒนธรรม อาคารธนาลงกรณ์ทาวเออร์ ชั้นที่ ๒๒ ถนนบรมราชชนนี แขวงบางบำหรุ เขตบางพลัด กรุงเทพฯ โทร. ๐๒-๔๒๒๘๙๖๒ - ๓ สำหรับส่วนภูมิภาค ติดต่อได้ที่สำนักงานวัฒนธรรมจังหวัด ทุกจังหวัด ได้ตั้งแต่วันที่ ๑๕ กันยายน ๒๕๔๘ เป็นต้นไป

                 ขั้นตอนการยื่นขออนุญาตประกอบกิจการการฉายหรือให้บริการซึ่งเทปหรือวัสดุโทรทัศน์เอกสารประกอบคำขอ (กรณีบุคคลธรรมดา)

ขั้นที่ ๑. เตรียมเอกสารหลักฐาน

            ๑.๑ สำเนาบัตรประชาชนของผู้ขอ
            ๑.๒ สำเนาทะเบียนบ้านของผู้ขอ
            ๑.๓ รูปถ่ายของผู้ขอขนาด ๒ นิ้ว (ถ่ายไว้ไม่เกิน ๖ เดือน)  จำนวน ๒ รูป
            ๑.๔ ภาพถ่ายรูปร้านขนาด โปสการ์ด จำนวน ๓ รูป มีลักษณะดังนี้
           รูปที่ ๑ ถ่ายระยะไกล แสดงให้เห็นที่ตั้งร้าน ( บ้าน ตึก ห้างฯ โรงแรม)
           รูปที่ ๒ ถ่ายระยะใกล้ แสดงให้เห็นด้านหน้าของร้าน ป้ายชื่อร้าน เลขที่ร้าน
           รูปที่ ๓ ถ่ายภายในร้าน แสดงให้เห็นลักษณะการประกอบกิจการ หรือการให้บริการ เช่น ให้เห็นที่วางของ หรือ ที่ฉายภาพ (โต๊ะเกม ตู้เกม จอโทรทัศน์ ฯลฯ)
            ๑.๕ หนังสือรับรองของข้าราชการระดับ ๔ ขึ้นไป (รับรองความประพฤติ) พร้อมแนบสำเนาบัตรข้าราชการ และลงชื่อรับรองสำเนา
            ๑.๖ หลักฐานการเสียภาษีเงินได้
            ๑.๗ ชื่อร้านและแผนผัง แผนที่ แสดงที่ตั้งร้าน
            ๑.๘ หลักฐานแสดงว่าผู้ขอมีสิทธิใช้สถานที่ประกอบกิจการ เช่น สำเนาใบทะเบียนพาณิชย์ ใบทะเบียนการค้า หรือ ภพ. ๒๐ กรณีไม่มีใบทะเบียน ต้องมีหนังสือยินยอมจากเจ้าของสถานที่มาแสดง พร้อมแนบสำเนาบัตรประชาชน และสำเนาทะเบียนบ้านของเจ้าบ้าน หรือเจ้าของสถานที่ พร้อมลงชื่อรับรองสำเนา

ขั้นที่ ๒. การกรอกแบบฟอร์ม

            ๒.๑ กรอกแบบคำขออนุญาตประกอบกิจการให้เช่า แลกเปลี่ยนหรือจำหน่าย ซึ่งเทปหรือวัสดุโทรทัศน์ ( ทท. ๑ )
            ๒.๒ กรอกแบบคำขออนุญาตให้ฉายหรือให้บริการซึ่งเทปหรือวัสดุโทรทัศน์ ( ทท. ๔ )
            ๒.๓ กรอกแบบคำขอต่ออายุใบอนุญาตประกอบกิจการให้เช่าแลกเปลี่ยน หรือจำหน่ายซึ่งเทปหรือวัสดุโทรทัศน์  ( ทท. ๓ ) (โดยให้นำสำเนา แบบ ทท.๓ เดิมมายื่นประกอบพร้อมเอกสารในการขอต่ออายุใบอนุญาตทุกครั้ง)

ขั้นที่ ๓. การยื่นเอกสาร

               ให้ยื่นต่อพนักงานเจ้าหน้าที่ แผนกงานขอใบอนุญาตและทะเบียน ชั้น ๒๒ สำนักงานปลัดกระทรวงวัฒนธรรม กระทรวงวัฒนธรรม อาคารธนาลงกรณ์ ถนนบรมราชชนนี เขตบางพลัด กรุงเทพฯ ๑๐๗๐๐  โทรศัพท์ ๐ ๒๔๒๒ ๘๙๖๒ - ๓

ขั้นที่ ๔.การพิมพ์ลายนิ้วมือ

             สำหรับผู้ยื่นขออนุญาตประกอบกิจการเช่า แลกเปลี่ยน จำหน่าย ซึ่งเทปและวัสดุโทรทัศน์

ขั้นที่ ๕.การชำระค่าธรรมเนียม

            ๕.๑ ขออนุญาตประกอบกิจการให้เช่า แลกเปลี่ยนหรือจำหน่าย ซึ่งเทปหรือวัสดุโทรทัศน์( แบบ ทท. ๑ )

(ระยะเวลา ๒ ปี) ชำระค่าธรรมเนียม ๑,๐๐๐.- บาท

            ๕.๒ ขออนุญาตให้ฉายหรือให้บริการซึ่งเทปหรือวัสดุโทรทัศน์ ( แบบ  ทท. ๔ )

(ระยะเวลา ๖ เดือน) ชำระค่าธรรมเนียม ๒๕๐.- บาท

            ๕.๓ ขอต่ออายุใบอนุญาตประกอบกิจการให้เช่าแลกเปลี่ยน หรือจำหน่ายซึ่งเทปหรือวัสดุโทรทัศน์

(แบบ ทท. ๓ ) ชำระค่าธรรมเนียม ๑,๐๐๐.- บาท

            ๕.๔ ขอออกใบแทนใบอนุญาตทุกชนิดกรณีสูญหายหรือชำรุดในข้อความสำคัญ
                                   ชำระค่าธรรมเนียม      ๒๕.- บาท

                               ขั้นตอนการยื่นขออนุญาตประกอบกิจการการฉายหรือให้บริการซึ่งเทปหรือวัสดุโทรทัศน์ เอกสารประกอบคำขอ (กรณีนิติบุคคล)

             ให้ใช้หลักฐานดังกล่าวข้างต้น พร้อมแนบเอกสารเพิ่มเติมดังต่อไปนี้
            ๑. หนังสือสำคัญแสดงการจดทะเบียนนิติบุคคล
            ๒.หนังสือรับรองและวัตถุประสงค์ของบริษัท (ซึ่งจะต้องมีวัตถุประสงค์ให้ประกอบกิจการตามที่ขออนุญาต เช่น ประกอบกิจการให้เช่า แลกเปลี่ยน หรือจำหน่าย ซึ่งเทปหรือวัสดุโทรทัศน์ หรือ ประกอบกิจการให้ฉายหรือ ให้บริการซึ่งเทปหรือวัสดุโทรทัศน์)
            ๓.กรณีมอบอำนาจ จะต้องระบุให้ชัดเจนว่ามอบอำนาจให้ประกอบกิจการให้เช่าฯหรือประกอบกิจการให้ฉายฯ อย่างใดอย่างหนึ่ง หรือทั้งสองอย่าง ณ สถานที่ใดบ้าง พร้อมติดอากรแสตมป์ราคา   ๓๐  บาท

หมายเหตุ เฉพาะร้านคาราโอเกะจะอนุญาตให้ไม่เกิน ๓๐ วัน เพื่อให้ทดลองเปิดประกอบกิจการก่อน หากตรวจสอบแล้ว มีความเหมาะสม ไม่ก่อความเดือดร้อนรำคาญแก่ชุมชน หรือ ขัดศีลธรรมอันดีและให้ความร่วมมือในการจัดระเบียบสังคม จะอนุญาตให้ ในคราวต่อไป ไม่เกิน ๖ เดือน ทั้งนี้ต้องยื่นคำขออนุญาตต่อใบอนุญาตก่อนใบอนุญาตเก่าหมดอายุ ภายใน ๑๕ วัน

                                             ขั้นตอนการยื่นขอตรวจพิจารณาเทปและวัสดุโทรทัศน์

๑. เตรียมเอกสารหลักฐาน

      ๑.๑ กรณีผู้ยื่นคำขอเป็นบุคคลธรรมดา
          ๑.๑.๑ สำเนาบัตรประจำตัวประชาชน หรือบัตรอื่น ซึ่งใช้แทนบัตรประจำตัวประชาชนได้
          ๑.๑.๒ สำเนาทะเบียนบ้าน
          ๑.๑.๓ สำเนาเทปฯหรือวัสดุโทรทัศน์ จำนวน ๒ สำเนา
          ๑.๑.๔ ในกรณีเป็นเทปหรือวัสดุโทรทัศน์ที่จัดทำหรือสร้างในต่างประเทศ ให้ยื่นหนังสือ
                        ยินยอมจากผู้จัดทำหรือผู้สร้าง หรือเจ้าของสิทธิ์ในเทปหรือวัสดุโทรทัศน์ใน
                        ต่างประเทศ ให้เป็นผู้มีสิทธิในการเผยแพร่เทปหรือวัสดุโทรทัศน์นี้ในประเทศไทย
          ๑.๑.๕ หลักฐานการซื้อเทปหรือวัสดุโทรทัศน์จากท้องตลาดทั่วไปในต่างประเทศ
           ๑.๑.๖ หลักฐานการได้มาโดยชอบด้วยกฎหมายโดยประการอื่น
           ๑.๑.๗ หลักฐานแสดงการนำเข้าของกรมศุลกากรซึ่งแสดงว่าได้นำเทปหรือวัสดุโทรทัศน์เข้ามาในราชอาณาจักรโดยถูกต้อง
      ๑.๒ กรณีผู้ยื่นคำขอเป็นนิติบุคคล
           ๑.๒.๑ สำเนาใบสำคัญแสดงการจดทะเบียนของนิติบุคคล
           ๑.๒.๒ สำเนาหนังสือรับรองจากนายทะเบียนของนิติบุคคลนั้นๆ แสดงวัตถุประสงค์และผู้มีอำนาจลงชื่อแทนนิติบุคคลผู้ยื่นคำขอ ซึ่งออกให้ไม่เกิน ๖ เดือน
           ๑.๒.๓ สำเนาบัตรประจำตัวประชาชน หรือบัตรอื่นใด ซึ่งใช้แทนบัตรประจำตัว ประชาชนได้ ของผู้ลงลายมือชื่อในคำขอแทนนิติบุคคล
           ๑.๒.๔ สำเนาทะเบียนบ้านของผู้ลงลายมือชื่อในคำขอแทนนิติบุคคล
           ๑.๒.๕ สำเนาเทปหรือวัสดุโทรทัศน์ จำนวน ๒ สำเนา
           ๑.๒.๖ ในกรณีเป็นเทปหรือวัสดุโทรทัศน์ที่จัดทำหรือสร้างในต่างประเทศให้ยื่นหนังสือ

ยินยอมจากผู้จัดทำหรือผู้สร้าง หรือเจ้าของสิทธิ์ในเทปหรือวัสดุโทรทัศน์ในต่างประเทศให้เป็นผู้มีสิทธิ์ในการเผยแพร่เทปหรือวัสดุโทรทัศน์นี้ในประเทศไทย

           ๑.๒.๗ หลักฐานการซื้อเทปหรือวัสดุโทรทัศน์จากท้องตลาดทั่วไปในต่างประเทศ
           ๑.๒.๘ หลักฐานการได้มาโดยชอบด้วยกฎหมายโดยประการอื่น
           ๑.๒.๙ หลักฐานแสดงการนำเข้าของกรมศุลกากรซึ่งแสดงว่าได้นำเทปหรือวัสดุโทรทัศน์เข้ามาในราชอาณาจักรโดยถูกต้อง

๒. กรอกแบบคำขอให้ตรวจพิจารณาและให้ความเห็นชอบในเทปหรือวัสดุโทรทัศน์(แบบทท. ๗)

๓. ให้ยื่นคำขอแบบ ทท. ๗ พร้อมเอกสารประกอบ และสำเนาเทป ฯ ๒ สำเนา ต่อพนักงานเจ้าหน้าที่ ฝ่ายงานตรวจพิจารณาเทปและวัสดุโทรทัศน์ ชั้น ๒๒ สำนักงานปลัดกระทรวงวัฒนธรรม กระทรวงวัฒนธรรม อาคารธนาลงกรณ์ ถนนบรมราชชนนี แขวงบางบำหรุ เขตบางพลัด กรุงเทพฯ ๑๐๗๐๐ โทรศัพท์ ๐ ๒๔๒๒ ๘๙๖๒- ๓

๔. กรณีคณะกรรมการตรวจพิจารณาให้ความเห็นชอบใน เทปหรือวัสดุ ผู้ยื่นคำขอไปชำระเงินค่าธรรมเนียม จำนวน ๑๐๐ บาทต่อ ๑ ม้วนหรือชิ้น ออกเลขรหัส กรณีคณะกรรมการตรวจพิจารณามีมติให้แก้ไขภาพ หรือเสียง ผู้ยื่นคำขอต้องนำไปแก้ไข ตามมติของคณะกรรมการฯ เสร็จแล้วนำมาให้คณะกรรมการฯ พิจารณาให้ความเห็นชอบอีกครั้ง ก่อนชำระค่าธรรมเนียม

๕. ประทับหมายเลขรหัสและตราอนุญาตลงบนเทปหรือวัสดุโทรทัศน์ทั้งสองสำเนาส่งคืนให้ผู้ยื่นคำขอหนึ่งสำเนา เก็บเพื่อตรวจสอบหนึ่งสำเนา

๖. ผู้ประกอบการยื่นคำขอตามแบบ ทท.๐๑ พร้อมสติ๊กเกอร์ เพื่ออัดสำเนาเทปหรือวัสดุโทรทัศน์พร้อมยื่นเทปหรือวัสดุโทรทัศน์ฉบับจริง

๗. รับใบอนุญาต ทท.

## [แก้] ร้านที่ให้บริการอินเตอร์เพียงอย่างเดียวไม่ต้องดำเนินการจดใบฉาย

ร้านอินเทอร์เน็ต ไม่มีการให้บริการเกม ไม่ต้องขออนุญาตในส่วนนี้

## [แก้] การจดทะเบียนพาณิชย์

สำหรับธุรกิจให้บริการอินเทอร์เน็ตนั้น กรณีเป็นเจ้าของกิจการคนเดียวเอกสารที่ต้องเตรียมก็มีแค่... บัตรประจำตัวประชาชน และสำเนาบัตรที่เซ็นรับรองสำเนาถูกต้อง 1 ฉบับ

ขั้นตอนการดำเนินการ...ผู้ประกอบการต้องไปกรอกแบบฟอร์มขอจดทะเบียนพาณิชย์ภายใน 30 วัน นับแต่วันที่เริ่มประกอบกิจการ พร้อมกับยื่นเอกสารที่เตรียมไว้ และชำระค่าธรรมเนียมการจดทะเบียนอีก 50 บาท โดย ขั้นตอนนี้จะเสร็จภายใน 1 วัน

ส่วนสถานที่ที่สามารถยื่นขอจดทะเบียนนั้น ถ้าเป็นในเขตกรุงเทพฯ ก็คือที่...สำนักงานบริการจดทะเบียนธุรกิจ 7 แห่ง หรือสอบถามรายละเอียดได้ที่ โทร. 0-2547-5050 (กรมพัฒนาธุรกิจการค้า อ.เมือง จ.นนทบุรี) ส่วนผู้ที่อยู่ต่างจังหวัดขอจดทะเบียนได้ที่...สำนักงาน ทะเบียนการค้าจังหวัด

## [แก้] ลิขสิทธืโปรแกรมที่ต้องใช้ใน ร้านอินเทอร์เน็ต ร้านเกมส์คอมพิวเตอร์

ลิขสิทธิ์ระบบปฏิบัติการ windows XP Pro.

ลิขสิทธิ์เกม LAN

ลิขสิทธิ์เกมออนไลน์

## [แก้] ลักษณะการบริการของ ร้านอินเทอร์เน็ต ร้านเกมส์คอมพิวเตอร์

ธุรกิจหลักของร้านให้บริการอินเทอร์ เน็ตก็คือ...บริการท่องเว็บไซต์ค้นหาข้อมูล, บริการรับส่งอีเมล, บริการส่งข้อความโต้ตอบกัน, บริการเกม

อย่างไรก็ตาม การเปิดร้านอาจจะมีธุรกิจเสริมควบคู่ด้วย อาทิ...บริการอาหารและเครื่องดื่ม, สอนคอมพิวเตอร์ขั้นพื้นฐานสำหรับเด็กนักเรียนหรือบุคคลทั่วไป, บริการรับพิมพ์งาน สำหรับนิสิตนักศึกษาที่ไม่มีเวลาพิมพ์รายงานเอง ซึ่งธุรกิจเสริมตัวนี้สามารถทำเงินให้แก่ร้านได้ไม่น้อย, บริการเคลือบบัตร-ถ่ายเอกสาร, บริการให้เช่าซีดีเกม หนังสือวิธีการเล่นเกม, รับซ่อม อัพเกรดคอมพิวเตอร์ และให้คำปรึกษาแนะนำ

ธุรกิจ “ร้านอินเทอร์เน็ต” เป็นธุรกิจสมัยใหม่ที่น่าจะยืนระยะได้อีกนาน ใครมีพื้นฐานเกี่ยวกับคอมพิวเตอร์-มีทุน-มีทำเลเหมาะสม ก็ลองพิจารณากันดู ซึ่งหากท่านใดอยากทราบข้อมูลมากกว่านี้ก็ลองคลิกเข้าไปดูเพิ่มเติมได้ในเว็บไซต์ ด้านบน

ดึงข้อมูลจาก "http://th.wikipedia.org../../../%E0%B8%98/%E0%B8%B8/%E0%B8%A3/%E0%B8%98%E0%B8%B8%E0%B8%A3%E0%B8%81%E0%B8%B4%E0%B8%88%E0%B8%A3%E0%B9%89%E0%B8%B2%E0%B8%99%E0%B8%AD%E0%B8%B4%E0%B8%99%E0%B9%80%E0%B8%97%E0%B8%AD%E0%B8%A3%E0%B9%8C%E0%B9%80%E0%B8%99%E0%B9%87%E0%B8%95.html".

หมวดหมู่: บทความที่รอการตรวจลิขสิทธิ์ | บทความที่ไม่เป็นสารานุกรม | บทความที่มีการแนะนำให้ย้าย

##### Views

- บทความ
- อภิปราย
- รุ่นปัจจุบัน

##### ค้นหา